BGRIM คว้ารางวัล “ผู้พัฒนาโรงไฟฟ้าโซลาร์ฯยอดเยี่ยมแห่งปี” งานนิตยสารการเงินชั้นนำระดับโลก
BGRIM คว้ารางวัล “ผู้พัฒนาโรงไฟฟ้าโซลาร์ฯยอดเยี่ยมแห่งปี” ในงานนิตยสารการเงินชั้นนำระดับโลก
BGRIM คว้ารางวัล “ผู้พัฒนาโรงไฟฟ้าโซลาร์ฯยอดเยี่ยมแห่งปี” ในงานนิตยสารการเงินชั้นนำระดับโลก
4 ต.ค. 2562

ผู้สื่อข่าวรายงานว่า บริษัท Phu Yen TTP Joint Stock Company ซึ่งเป็นบริษัทย่อยของ บริษัท บี.กริม เพาเวอร์ จำกัด (มหาชน) หรือ BGRIM ที่ถือหุ้นอยู่ 80% ได้รับรางวัล Best Power Plant Project Developer – Solar (ผู้พัฒนาโครงการโรงไฟฟ้าแสงอาทิตย์ยอดเยี่ยมแห่งปี) ในหมวดหมู่พลังงาน และสาธารณูปโภค ในงานประกาศรางวัล International Finance Utility Awards 2019
โดยงานประกาศรางวัลครั้งนี้ จัดขึ้นโดย International Finance ซึ่งเป็นนิตยสารที่นำเสนอข้อมูลบทวิเคราะห์ เจาะลึกเกี่ยวกับตลาดการเงินทั่วโลกให้แก่ผู้บริหารชั้นนำของโลก จากประเทศอังกฤษ
อนึ่ง Phu Yen TTP Joint Stock Company เป็นบริษัทซึ่งลงทุนในธุรกิจโรงไฟฟ้าพลังงานแสงอาทิตย์ที่ประเทศเวียดนาม ตั้งอยู่ที่จังหวัดฟู้เอียน ด้วยกำลังการผลิตไฟฟ้าขนาด 257 เมกะวัตต์
สำหรับโครงการในอนาคต BGRIM ยังมีโอกาสจากโครงการใหม่ที่กำลังอยู่ระหว่างการศึกษา เช่น Wind / Solar เวียดนาม, Solar มาเลเซีย ฟิลิปปินส์ กัมพูชา รวมกันประมาณ 300-400 MW ที่คาดว่าน่าจะมีความชัดเจนภายในปีนี้
ทั้งนี้ บริษัทยังคงตั้งเป้าเพิ่มกำลังการผลิตเป็น 5,000 เมกะวัตต์จากที่ปัจจุบันที่มีกำลังการผลิตทั้งหมด 3,245 เมกะวัตต์จากโครงการที่อยู่ระหว่างพัฒนาและก่อสร้างรวมโครงการที่เปิดดำเนินการแล้ว พร้อมด้วยฐานะการเงินที่เข้มแข็งภายใต้ภาวะดอกเบี้ยขาลง ส่งผลบวกต่อการ Refinance ต้นทุนทางการเงิน